Jakobssonin konepaja

Jakobssonin konepaja Oy oli Porin Aittaluodossa vuosina 1890–1959 toiminut konepaja joka oli tunnettu erityisesti lokomobiilien valmistajana.

Konepajan perusti mekaanikko K. F. Jakobsson joka vuokrasi sitä varten Aittaluodossa sijainneen ns. Varvin pajan. Myöhemmin konepaja siirtyi Karjarantaan toiminnan laajentuessa. Vuonna 1912 konepajan omistajaksi tuli Jakobssonin poika insinööri Väinö Jorma ja osakeyhtiöksi konepaja muuttui 1945. Konepaja työllisti vuonna 1950 33 työntekijää.

Jakobssonin konepaja valmisti yhteensä noin 1 200 lokomobiiliä jotka saivat myös useita palkintoja näyttelyissä. Konepaja aloitti lokomobiilien valmistuksen ensimmäisenä Suomessa ja oli pitkään ainoa kotimainen lokomobiilien valmistaja. Lisäksi konepajassa valmistettiin höyrykoneita ja -kattiloita meijereille ja sahoille sekä myöhemmin veneitä varten nelitahtisia petroolimoottoreita. Konepaja valmisti lisäksi muun muassa höyry- ja ilmasäiliöitä, putkikaivoja, höylä- ja pilkekoneita, sirkkelikoneistoja, pärehöyliä, sähkömankeleita ja keittolevyjä. Konepajan toiminta päättyi 1950-luvun lopulla.

Lähteet 
 Satakunnan Museon Teollisuustyön jäljillä-sivusto : Jakobssonin konepaja Oy (1890 - 1959?)

Viitteet

Aiheesta muualla 
 Masinistien keskustelupalsta www.masinistit.com : Kuvia Jacobssonin konepajassa 1901-1902 rakennetusta lokomobiilista

Konevalmistajat
Suomalaiset metalliteollisuusyhtiöt
Pori
Suomen teollisuushistoria